  Майя Бывальцева 5-тӥысь 6-тӥ южтолэзе потон уе но 6-тӥ южтолэзе нуназе Удмуртиын но Ижкарын лымшор но шундыпуксён вискысь тӧл секундскын 15-17 метрозь кужмоялляса пельтоз. Улосвыл Гидрометцентр вылэ чӧлскыса, со сярысь элькунлэн шоркарезлэн пресс-службаез ивортэ. Интыысь аскивалтон тӧрлыкъёс карын улӥсьёсты чакласькыны куро. 7-тӥ южтолэзе Ижкарын пильмаськылоз но ӧжыт лымыялоз. Тӧл шундыпуксён палась секундскын 7-12 метре пельтоз. Уйин -7…-9, нуназе -4…-6 градус котырын возиськоз. Сюресъёс вылын йӧвалег луоз. 8-тӥ южтолэзе озьы ик пильмаськылоз, нуназе кӧня ке лымыялоз. Тӧл лымшор но шундыпуксён вискысь 9-14 метре пельтоз. Уйин -11…-13, нуназе -3…-5 градус луоз. Ватсалом, куазез эскерисьёслэн чакламзыя, кылем уйин температуралэн пӧртэмлыкез тужгес шӧдскымон вал. Воткаын термометръёс -14 градус возьматӥзы, Дэбесын -28.  Тегъёс: Ижкар Гидрометцентр Удмуртия куазь тл  